የቻይና ኮንግረስ የሀገሪቱን ፕሬዚዳንት የስልጣን ዘመን እስከ ህይወት ፍጻሜ አራዘመ
የቻይና ኮንግረስ የሀገሪቱን ፕሬዚዳንት የስልጣን ዘመን እስከ ህይወት ፍጻሜ የሚያራዝመውን ውሳኔ አስተላልፏል፡፡በአሁኑ ወቅት በስራ ላይ የሚገኘው የቻይና ህገ-መንግስት አራት ጊዜ ማሻሻያዎች ተደርገውለታል፡፡ቻይና እ.አ.አ ከአስራ ዘጠኝ ዘጠናዎቹ ጀምሮ የፕሬዚዳንቷን የስልጣን ቆይታ በሁለት የስልጣን ዘመን ብቻ ገድባ እንደነበር የሚታወስ ነው፡፡የቻይና ኮንግረስ 13ኛ የማጠቃለያ ስብሰባውን በቤጂንግ አካሂዶ ይህንኑ ሀሳብ እውን የሚያደርገውን ውሳኔ አስተላልፏል፡፡በዚህም የሀገሪቱን ፕሬዚዳንት የስልጣን ዘመን እስከ ህይወት ፍጻሜ እንዲሆን ወስኗል፡፡2 ሺህ 9 መቶ 64 የኮንግረሱ አባላት ድምጽ በሰጡበት ምርጫ  በሁለት ተቃውሞ እና በሶስት ድምጸ ተአቅቦ የፕሬዚዳንቱን የስልጣን ዘመን እስከ ህይወት ፍጻሜ አራዝሟል፡፡ይህን ውሳኔ ተከትሎም በሀገሪቱ ምን ይፈጠር ምን ፕሬዚዳንት ሺ ጂ ፒንግን የሚሞግት ሀይል ማየት ዘበት እንደሆነ ዘገባው አመላክቷል፡፡በዚህም ፕሬዚዳንቱ ከቀድሞው የሀገሪቱ ፕሬዚዳንት ማኦ ዚ ዶንግ በኋላ ታይቶ የማይታወቅ ስልጣን መያዛቸው ተጠቁሟል፡፡ 